අධික වේගයෙන් ධාවනය වූ යතුරු පැදියක් හොරොව්පොතාන දියතිත්තවැව මාර්ගයේ හඹගමදී පෙරේදා (15) රාත්‍රී 8 ට පමණ ගසක හැපීමෙන් එහි ගමන් කළ පුද්ගලයන් දෙදෙනකු මරුමුවට පත්වී ඇත.මෙසේ මියගොස් ඇත්තේ ශ්‍රී ලංකා නාවික හමුදාවේ සේවයේ නියුතු රණසිංහගේ ජයලත් රණසිංහ (20) සහ ශ්‍රී ලංකා ගුවන් හමුදා සේවයේ නියුතු අමරසේනගේ මදුත සංජීව අමරසිංහ (22) හැවිරිදි සහ අඹගස් වැව ගමෙහි පදිංචි ඥාති සොහොයුරන් දෙදෙනෙකි.පරංගියාවාඩිය ප්‍රදේශයේ පැවැති සංගීත ප්‍රසංගයක් නැරඹීමට යමින් සිටියදී මෙම අනතුර සිදුව ඇත.සිද්ධිය පිළිබඳව වැඩිදුර පරීක්ෂණ කටයුතු හොරොව්පොතාන පොලිස් ස්ථානාධිපති ප්‍රධාන පොලිස් පරීක්ෂක ඊ. එම්. එස්. මහනාම මහතා ඇතුළු පොලිස් නිලධාරීන් පිරිසක් විසින් සිදුකරනු ලබයි.